Spar Nord regner med - for første gang - at runde en milliard

Nordjyllands største bank, Spar Nord, har fredag meddelt fondsbørsen at forventningerne til årets resultat opjusteres med mellem 25 og 135 millioner kroner. Bankens forventninger er således at resultatet ender på mellem 1.050 og 1060 millioner kroner - altså lige på den gode side af en milliard. Årsagen til at resultatet, med under en måned til offentliggørelsen af årsregnskabet, bliver justeret i så høj grad er at 2019 bød på et højt antal låneomlægninger samt at nedskrivningerne på udlån ender med at blive lavere end forventet. Runder milliarden Hvis Spar Nords forventninger til resultatet efter skat holder hjem, bliver det første gang i bankens historie at resultatet ender på over en milliard kroner. Banken kom således ganske tæt på i 2017 da banken kunne notere sig 991 millioner i overskud.